CELEX: 62012CA0086
Language: sk
Date: 2013-10-10 00:00:00
Title: Vec C-86/12: Rozsudok Súdneho dvora (druhá komora) z  10. októbra 2013 (návrh na začatie prejudiciálneho konania, ktorý podal Cour administrative — Luxembursko) — Adzo Domenyo Alokpa, Jarel Moudoulou, Eja Moudoulou/Ministre du Travail, de l’Emploi et de l’Immigration (Občianstvo Únie — Články 20 ZFEÚ a 21 ZFEÚ — Smernica 2004/38/ES — Právo na pobyt štátneho príslušníka tretej krajiny, ktorý je priamym predkom maloletých občanov Únie — Občania Únie narodení v inom členskom štáte, než ktorého štátnu príslušnosť majú, ktorí nevyužili svoje právo na voľný pohyb — Základné práva)

23.11.2013   
            
            
               SK
            
            
               Úradný vestník Európskej únie
            
            
               C 344/21
            
         Rozsudok Súdneho dvora (druhá komora) z 10. októbra 2013 (návrh na začatie prejudiciálneho konania, ktorý podal Cour administrative — Luxembursko) — Adzo Domenyo Alokpa, Jarel Moudoulou, Eja Moudoulou/Ministre du Travail, de l’Emploi et de l’Immigration
   (Vec C-86/12) (1)
   
   (Občianstvo Únie - Články 20 ZFEÚ a 21 ZFEÚ - Smernica 2004/38/ES - Právo na pobyt štátneho príslušníka tretej krajiny, ktorý je priamym predkom maloletých občanov Únie - Občania Únie narodení v inom členskom štáte, než ktorého štátnu príslušnosť majú, ktorí nevyužili svoje právo na voľný pohyb - Základné práva)
   2013/C 344/35
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Cour administrative
   
      Účastníci konania pred vnútroštátnym súdom
   
   
      Žalobcovia: Adzo Domenyo Alokpa, Jarel Moudoulou, Eja Moudoulou
   
      Žalovaný: Ministre du Travail, de l’Emploi et de l’Immigration
   
      Predmet veci
   
   Návrh na začatie prejudiciálneho konania — Cour administrative — Výklad článku 20 ZFEÚ a článkov 20, 21, 24, 33 a 34 Charty základných práv — Odmietnutie členského štátu udeliť právo na pobyt štátnemu príslušníkovi tretieho štátu príbuznému v priamej vzostupnej línií, ktorý sa sám stará o svoje maloleté deti, občanov Únie a štátnych príslušníkov členského štátu — Neexistencia spoločného rodinného života s druhým príbuzným v priamej vzostupnej línií týchto detí, ktorý má pobyt v inom členskom štáte — Rozsah odmietnutia udelenia práva na pobyt, povolenia na pobyt a pracovného povolenia — Dôsledky na skutočné uplatnenie práv súvisiacich so štatútom občana Únie
   
      Výrok rozsudku
   
   V situácii, o akú ide vo veci samej, sa majú články 20 ZFEÚ a 21 ZFEÚ vykladať v tom zmysle, že nebránia tomu, aby členský štát odoprel štátnemu príslušníkovi tretej krajiny právo na pobyt na svojom území, hoci tento príslušník sa sám stará o maloleté deti, ktoré sú občanmi Únie a ktoré s ním bývajú v tomto členskom štáte od svojho narodenia, pričom nemajú štátnu príslušnosť tohto členského štátu a nevyužili svoje právo na voľný pohyb, ak títo občania Únie nespĺňajú podmienky stanovené smernicou Európskeho parlamentu a Rady 2004/38/ES z 29. apríla 2004 o práve občanov Únie a ich rodinných príslušníkov voľne sa pohybovať a zdržiavať sa v rámci územia členských štátov, ktorá mení a dopĺňa nariadenie (EHS) 1612/68 a ruší smernice 64/221/EHS, 68/360/EHS, 72/194/EHS, 73/148/EHS, 75/34/EHS, 75/35/EHS, 90/364/EHS, 90/365/EHS a 93/96/EHS, a ak také odopretie nezbaví uvedených občanov možnosti účinne využívať podstatu práv, ktoré vyplývajú z postavenia občana Únie, čo prináleží overiť vnútroštátnemu súdu.
   
      (1)  Ú. v. EÚ C 138, 12.5.2012.